钦定古今图书集成/明伦汇编/氏族典/第209卷 > 曹雄
## 钦定古今图书集成/明伦汇编/氏族典/第209卷 > 曹雄

按《明外史仇越传》：“曹雄，西安左卫人。弘治末，历官都
指挥佥事，为延绥副总兵。武宗即位，用总督杨一清
荐，擢署都督佥事，充总兵官，镇固原。以刘瑾同乡，自
附于瑾。瑾欲广树党，日相亲重。正德四年，进署都督
同知。总督才宽御寇沙窝，为所杀。雄拥兵不救，佯引
罪，乞解兵柄，令子谧赍奏诣京师。瑾异谧貌，妻以从”
女，而优诏褒雄，令居职如故。寘𫔍反宁夏，雄闻变，即
统兵压境。事定，瑾以平贼功归之，进左都督，谧亦官
千户。未几，瑾败，言官交劾，降指挥佥事。寻征下狱，以
“党逆”论死，籍其家。诏宥之，与家属永戌海南。